Source: http://docplayer.fi/3229000-Sisallys-jasenlehti-1-2007-yhdistys-tiedottaa-2-oulun-laanin-kiinteistoyhdistys-uutisia-kiinteistoliitosta-2-lainsaadanto.html
Timestamp: 2017-12-16 07:40:29+00:00
Document Index: 19857430

Matched Legal Cases: ['Tuomioistuin ', 'kko ', 'tuomioistuin ', 'Tuomioistuin ', 'kko ', 'kko ']

SISÄLLYS. Jäsenlehti 1/2007 YHDISTYS TIEDOTTAA... 2 OULUN LÄÄNIN KIINTEISTÖYHDISTYS UUTISIA KIINTEISTÖLIITOSTA... 2 LAINSÄÄDÄNTÖ... - PDF
Download "SISÄLLYS. Jäsenlehti 1/2007 YHDISTYS TIEDOTTAA... 2 OULUN LÄÄNIN KIINTEISTÖYHDISTYS UUTISIA KIINTEISTÖLIITOSTA... 2 LAINSÄÄDÄNTÖ..."
1 OULUN LÄÄNIN KIINTEISTÖYHDISTYS Jäsenlehti 1/2007 Julkaisija Oulun läänin Kiinteistöyhdistys ry Kirkkokatu 19 A OULU Puh. (08) Faksi (08) Oulu Vastaava toimittaja Pekka Luoto Puh. (08) , Tulostus Multiprint Oulu Kansikuvan 3D-mallinnus Arkkitehtitoimisto Jukka Tikkanen Oy, kuva Oulun kaupungin Matkailupalvelut Osoitelähde Oulun läänin Kiinteistöyhdistyksen jäsenrekisteri Osoitteenmuutokset Puh. (08) Faksi (08) tai takasivun osoitteenmuutos kaavakkeella ISSN X SISÄLLYS YHDISTYS TIEDOTTAA... 2 JÄSENILLE INFORMAATIOTA MYÖS SÄHKÖPOSTITSE... 2 JÄSENNUMEROLÖYTYY TÄMÄN TIEDOTTEEN OSOITETARRASTA... 2 SYYSKOKOUS Veijo Haapala SKV Oy:stä hallitukseen... 2 OULUN SÄHKÖNMYYNTI ALENTAA SÄHKÖN HINTAA... 2 UUTISIA KIINTEISTÖLIITOSTA... 2 RITVA JUNTUNEN OULUNSALOSTA VUOKRA-ASUNTOVALIOKUNTAAN... 2 EDUSKUNTA KUULI KIINTEISTÖLIITTOA ENERGIATODISTUKSESTA... 3 STEFAN JOHANSSON ALOITTI VALTIOSIHTEERINÄ... 3 KIINTEISTÖ- JA RAKENNUSALAN YMPÄRISTÖKILPAILUN 2006 FINALISTIT VALITTIIN... 4 ISÄNNÖINTILIITTO ETSII VUODEN ISÄNNÖITSIJÄÄ LAINSÄÄDÄNTÖ... 4 UUSI RYHMÄVALITUSMENETTELY... 4 KANTELU JA RAHALLINEN HYVITYS KEINOIKSI OIKEUDENKÄYNNIN VIIPYMISTÄ VASTAAN... 5 MARKKINAOIKEUDEN PÄÄTÖS: ISÄNNÖINTI KILPAILUTETTAVA... 5 OIKEUSKÄYTÄNTÖ... 6 AJANKOHTAISTA KULUTTAJARIITALAUTAKUNNAN RATKOTTAVAKSI ASUNTOJEN VUOKRAUSTA KOSKEVAT ASIAT VUOKRAT NOUSIVAT LOKA-JOULUKUUSSA 2,6 PROSENTTIA KORJAUSVELAN KASVU HUOLESTUTTAA KIINTEISTÖLIITTO MUKANA KIINTEISTÖ- JA RAKENTAMISFOORUMISSA RAKENNUSKUSTANNUKSET NOUSSEET VUODESSA 5,5 PROSENTTIA VALTION KORKOTUELLA PERUSPARANNETTAVIEN VUOKRA-ASUNTOJEN RAJOITUSAJAT LYHENEVÄT YMPÄRISTÖLUPAJÄRJESTELMÄ UUDISTETAAN VUOTEEN 2009 MENNESSÄ VEROHALLITUS EI ENÄÄ VAHVISTA ASUNTO-OSAKEYHTIÖN OSAKKEILLE VEROTUSARVOJA KIINTEISTÖVERON ERÄPÄIVÄT PÄÄTETTY ASUNTOJEN KUNTOTARKASTUKSELLE TILAUSSOPIMUSMALLI ASBESTIA SISÄLTÄVIÄ RAKENNUSMATERIAALEJA KÄYTETTY VIELÄ LUVUN ALUSSA Osakkaan remontit ja muutostyöt Huoneistoremonttiin ryhtyminen edellyttää seuraavia toimia: KORJAUS-, ENERGIA- JA TERVEYSHAITTA-AVUSTUKSET HAETTAVISSA KH-RYL -KIINTEISTÖALAN SUURHANKE ASUNTO-OSAKEYHTIÖTALOJEN PERUSPARANTAMISEN KORKOTUKEA NYT MYÖS ENERGIATALOUDELLISIIN KORJAUKSIIN POHJOLA KORVAA PINNOITETTUJEN PUTKIEN VUOTOVAHINKOJA Vuotovahingot räjähtäneet käsiin RAKENNUSMESTARIKOULUTUS KÄYNNISTYY KUUDESSA AMMATTIKORKEAKOULUSSA LIITTEET VUODEN 2007 ENNAKONPIDÄTYKSET YKSITYISHENKILÖIDEN ENNAKKOVEROT VUONNA VEROVAPAAT MATKAKUSTANNUSTEN KORVAUSET VUONNA VAKUUTUSMAKSUJA VUONNA LAKIMIES VASTAA... 20
2 Hyvän asumisen puolesta 2 YHDISTYS TIEDOTTAA JÄSENILLE INFORMAATIOTA MYÖS SÄHKÖPOSTITSE Yhdistys haluaa palvella jäseniään entistä paremmin. Suosituksi on osoittautunut sähköpostilista, johon jäsentalojen edustajat voivat liittyä. Listassa mukana olevat saavat tiedotteiden väliajalla suoraan sähköpostiinsa kiinteistöalan ajankohtaista informaatiota sekä tietoja yhdistyksen järjestämistä koulutus- ja muista tapahtumista. Listalla mukana on jo runsaasti jäsentalojen hallituksen jäseniä, tavallisia osakkeenomistajia ja isännöitsijöitä. Mikäli et ole vielä mukana sähköpostiryhmässä, laita viestiä seuraavaan osoitteeseen, niin siirrämme osoitteesi listalle. tai käy antamassa yhteystietosi kotisivuillamme osoitteessa JÄSENNUMERO LÖYTYY TÄMÄN TIEDOTTEEN OSOITETARRASTA Yhdistyksen jäsenet saavat yhdistyksen antamien palveluiden lisäksi maksutonta puhelinneuvontaa Suomen Kiinteistöliiton juristeilta. Puhelin on Soittaessasi puhelinjuristille tarvitset jäsennumeron, joka löytyy tämän tiedotteen osoitetarran yläosasta. SYYSKOKOUS Yhdistyksen syyskokous pidettiin Kokouksessa vahvistettiin talousarvio ja toimintasuunnitelma vuodelle 2007 sekä valittiin erovuoroisten tilalle hallituksen jäsenet. Veijo Haapala SKV Oy:stä hallitukseen Uudeksi hallituksen jäseneksi valittiin Veijo. Haapala. Hän toimii SKV Isännöinti Oy:n aluejohtajana. Hallituksen puheenjohtajana jatkaa Aaro Paakkola ja varapuheenjohtajina Timo Tahkola ja Mauri Niemelä. Hallitus kokonaisuudessaan: Timo Tahkola, Jorma Vuorma, Jorma Niemi ja Jouni Koskela, Mauri Niemelä, Kauko Lumiaho, Aaro Paakkola ja Veijo Haapala OULUN SÄHKÖNMYYNTI ALENTAA SÄHKÖN HINTAA Oulun Sähkönmyynti Oy alentaa sähkön hintaa viidellä prosentilla. Huhtikuun alusta voimaan astuva alennus koskee Oulun Sähkönmyynnin kuluttaja-asiakkaita sekä merkittävää osaa pienistä ja keskisuurista yrityksistä. Yhtiön päättämä alennus kattaa kaikki toistaiseksi voimassa olevat sähkösopimukset. Näitä on kaikkiaan noin asiakkaalla pääosin Oulussa ja Oulun ympäristössä sekä Perämerenkaaren alueella. Alennuksen ulkopuolelle jäävät määräaikaiset tai asiakaskohtaisesti räätälöidyt sopimukset. Yhdistyksen jäsenille5 % lisäalennusta Alennus koskee myös yhdistyksen jäseniä, jotka saavat Oulun Sähkönmyynnin voimassa olevista listahinnoista 5 %:n alennuksen. Mikäli taloyhtiösi ei ole vielä alennuksen piirissä, ilmoita yhtiösi tiedot suoraan sähköyhtiöön. Jäsennumeron löydät tämän tiedotteen tarran yläosasta. UUTISIA KIINTEISTÖLIITOSTA RITVA JUNTUNEN OULUNSALOSTA VUOKRA- ASUNTOVALIOKUNTAAN Kiinteistöliitto vahvistaa vuokra-asumisen palvelujaan. Kiinteistöliitto on perustanut uuden vuokra-asuntovaliokunnan, jossa on mukana vuokrataloyhtiöiden edustajia ja muita asuntosektorin keskeisiä vaikuttajia eri puolilta Suomea. Näin liitto varmistaa vuokra-asumisen aiempaa paremman kuulumisen ja näkymisen Kiinteistöliittoyhteisön edunvalvonnassa ja toiminnassa. Suomen Kiinteistöliittoon kuuluvissa yhdistyksissä oli tammikuussa 2007 jäsenenä yli sata kunnallista vuokrataloyhtiöitä ja -yhteisöä. Yhtiöissä on yhteensä kymmeniä tuhansia vuokraasuntoja.
3 Oulun läänin Kiinteistöyhdistys Kiinteistöliitto on asumisen edunvalvonta- ja asiantuntijaorganisaatio, jonka keskeinen tehtävä on vahvistaa vuokra-asumisen jäsenpalveluja, edunvalvontaa ja viestintää sekä alueellisesti että valtakunnallisesti. Lisäksi Kiinteistöliiton toimialajärjestö Suomen Vuokranantajat ry palvelee yksityisiä vuokranantajia vuokra-asumiseen liittyvissä asioissa. Suomen Vuokranantajien jäsenenä on noin vuokranantajaa, joilla on yhteensä vuokra-asuntoa. Vuokratalojen edunvalvonnan turvaamiseksi Kiinteistöliiton toimihenkilöistä osa erikoistuu vuokra-asumisen ja vuokratalojen erityiskysymyksiin. Valtakunnallisessa edunvalvonnassa tehdään tiivistä yhteistyötä Vuokralaisten Keskusliiton ja muiden alan toimijoiden kanssa. Yhteistyön tuloksena on syntynyt mm. Hyvä vuokratapa -ohjeistus, jonka avulla vuokra-asumisen pelisääntöjä on kehitetty hyvässä yhteistyössä. Uusi vuokratalovaliokunta nimitetty Vuokratalovaliokunta koostuu 18:sta vuokraasumisen asiantuntijasta. Valiokunnan puheenjohtajaksi kutsuttiin Seinäjoen Vuokra-asunnot Oy:n toimitusjohtaja Jukka Penttilä. Vuokratalovaliokunnan tehtävänä on toimia vuokra-asuntosektorin jäsenten yhteysverkostona ja kehittää keskinäistä tiedon- ja osaamisenvaihtoa toimia vuokrataloasioiden asiantuntijaryhmänä Kiinteistöliittoyhteisössä valmistella esityksiä, kannanottoja ja lausuntoja vuokratalojen toimintaedellytysten ja vuokra-asuntomarkkinoiden kehittämiseksi tehdä esityksiä vuokra-asuntojäsenten palveluiden kehittämiseksi liitossa ja sen jäsenjärjestöissä Vuokratalovaliokunta 2007: Puheenjohtaja: Penttilä Jukka, Seinäjoen Vuokra-asunnot Oy Varapuheenjohtaja: Aunela Ahto, Tampereen Vuokratalosäätiö Varapuheenjohtaja: Arjanne Antti, Suomen Vuokranantajat ry Valiokunnan jäseniksi: Juntunen Ritva, Oy Oulunsalon kunnan Asunnonhankinta Ab Korpela Matti, Kiinteistö-KYS Oy, Kuopio Laitala Johanna, Kiinteistö Oy Nivalan Vuokrakodit Mäkinen Birgit, Kiint Oy Pikipruukki, Vaasa Ojankoski Teija, Vantaan kaupunki Riekkola Matti, Hämeenlinnan Asunnot Oy Roth Marjatta, Kiint Oy Jyrkkälänpolku, Turku Salvola Tuija, Lappeenrannan Asuntopalvelu Oy Taulu Eino, Nakkilan Vuokra-asunnot Tiiro Mika, Simon Vuokratalot Vaherno Raimo, Suomen Vuokranantajat Vaija Kari, Kouvolan Vuokratalot Varakas Pertti, Suomen Vuokranantajat Vuori Mika, Porvoon A-asunnot Oy Wennström Juha, Keski-Suomen Opiskelija-asuntosäätiö, Jyväskylä EDUSKUNTA KUULI KIINTEISTÖLIITTOA ENERGIATODISTUKSESTA Eduskunnan ympäristövaliokunta kuuli Kiinteistöliittoa rakennuksen energiatehokkuuslainsäädännöstä. Toimitusjohtaja Harri Hiltunen ja tutkimusjohtaja Mauri Marttila korostivat, että rakennusten energiatehokkuuden parantaminen on toteutettava kustannustehokkaasti. Liitto totesi lausunnossaan, että nyt eduskunnan käsiteltävänä oleva lakiesitys ei tule edistämään oleellisesti rakennusten energiatehokkuuden parantamista. Rakentamisessa ja kiinteistönhoidossa on Suomessa yli 30 vuoden ajan toteutettu laajoja ja systemaattisia energiatalouden parantamistoimia. Tämä kehitystoiminta jättää energia hinnan nousupaineiden vuoksi energiatodistuksen marginaaliseen asemaan. Suomen Kiinteistöliitto pitää yhdessä muiden kiinteistöalan järjestöjen kanssa tärkeänä, että energiatodistuksen antaminen olisi osa ammattimaista kiinteistönpitoa, eikä siitä erillinen raskas prosessi. STEFAN JOHANSSON ALOITTI VALTIOSIHTEERINÄ Valtioneuvosto on nimittänyt ympäristöministeriön valtiosihteerin virkaan Kiinteistöliitto Uu-
4 Hyvän asumisen puolesta 4 simaan toiminnanjohtajan, valtiotieteen lisensiaatti Stefan Johanssonin lukien ympäristöministeri Stefan Wallinin toimikauden ajaksi. Johanssonin sijaisena Kiinteistöliitto Uusimaan toiminnanjohtajana on aloittanut Marika Sipilä. Sipilä on toiminut kiinteistöyhdistysten palveluksessa vuodesta 1999 alue- ja markkinointipäällikkönä ja sitä ennen mm. Vaasan kiinteistöyhdistyksen toiminnanjohtajana. Stefan Johanssonin toimiala ympäristöministeriössä on sama kuin ympäristöministeri Stefan Wallinin eli hän käsittelee ympäristöministeriön toimialaan kuuluvat asiat lukuun ottamatta asuntoasioita. Lisäksi hän käsittelee ulkoasiainministeriössä pohjoismaiseen yhteistyöhön sihteeristölle kuuluvat asiat. Johansson siirtyy valtiosihteerin virkaan Uudenmaan Asuntokiinteistöyhdistys ry:n toiminnanjohtajan tehtävästä, jossa hän on työskennellyt vuodesta 1999 lukien. Johansson on vuosina toiminut rehtorina Institutet för distansstudierissa, (DISTIS) ja vuosina Ruotsalaisen eduskuntaryhmän ryhmäsihteerinä. KIINTEISTÖ- JA RAKENNUSALAN YMPÄRISTÖKILPAILUN 2006 FINALISTIT VALITTIIN Kolmannen Kiinteistö- ja rakennusalan ympäristökilpailun finalistit on valittu. Kilpailun tuomaristo valitsee voittajat tammikuun aikana ja lopullinen tulos julkistetaan Suomen Kiinteistöliiton juhlaseminaarissa Helsingissä 1. helmikuuta Kilpailun asiantuntijaraati valitsi tuomariston käsittelyyn kolme ehdokasta sekä Vuoden Ympäristöhanke -sarjassa että Vuoden Promisekehittäjä -sarjassa. Kilpailun tavoitteena on kiinteistö- ja rakennusalan ympäristöosaamisen ja rakennusten Promise -ympäristöluokitusten käytön lisääminen. Kilpailun järjestävät Rakennusteollisuus RT ry, Asunto-, toimitila- ja rakennuttajaliitto RAKLI ry, Suomen Kiinteistöliitto ry, Ympäristöministeriö ja Motiva Oy. Ympäristöhanke -sarjassa jatkoon valittiin Keskon K-Citymarket Seppälä Jyväskylästä, Helsingin kaupungin asuntotuotantotoimiston rakenteilla oleva Helsingin Asumisoikeus Oy Jasmiini ja Senaatti-kiinteistöjen rakennuttama Tampereen teknillisen yliopiston päärakennuksen laajennus. ISÄNNÖINTILIITTO ETSII VUODEN ISÄNNÖITSIJÄÄ 2007 Oletko saanut isännöitsijältä asiantuntevaa palvelua? Onko taloyhtiönne isännöitsijä saanut asioita eteenpäin ja siten osoittanut esimerkillistä johtajuutta taloyhtiön asioissa? Tunnetko ansioituneen ja osaavan isännöitsijän? Ilmoita hänet Vuoden Isännöitsijä ehdokkaaksi. Suomen Isännöintiliitto julistaa haettavaksi Vuoden Isännöitsijän Vuoden Isännöitsijä on ammatillisesti ansioitunut, hyvin tehtävänsä hoitanut isännöitsijä. Erityisesti toivotaan ehdotuksia isännöitsijöistä, jotka ovat osoittaneet esimerkillistä johtajuutta taloyhtiöiden asioissa. Vuoden Isännöitsijää voi ehdottaa kuka tahansa: taloyhtiö, asukas, Suomen Isännöintiliiton jäsen, kollega, yhteistyökumppani jne. Vuoden Isännöitsijä -ehdotukset tehdään lomakkeella mennessä. Valinnan tekee Suomen Isännöintiliiton hallitus. Vuoden Isännöitsijä 2007 julkistetaan Isännöintipäivillä Hämeenlinnassa LAINSÄÄDÄNTÖ UUSI RYHMÄVALITUSMENETTELY Kuluttajavirastosta annettua lakia tarkistetaan kuluttaja-asiamiehen toimivallan osalta. Uutena menettelynä lautakunnassa otetaan käyttöön ryhmävalitusmenettely. Asia voidaan käsitellä ryhmävalituksena, jos useilla kuluttajilla on samaa elinkeinonharjoittajaa kohtaan sellaisia vaatimuksia, jotka voidaan ratkaista yhdellä päätöksellä. Ryhmävalituksen saattaa vireille kuluttajaasiamies. Ryhmävalitus soveltuu käytettäväksi mm. silloin, kun useissa kuluttajille myydyissä tuotekappaleissa on sama suunnittelu- tai valmistusvirhe, kun valmismatkan osanottajat eivät ole saaneet sovittuja palveluja tai kun useiden kuluttajien kanssa tehdyissä sopimuksissa on sama
5 Oulun läänin Kiinteistöyhdistys kohtuuton ehto. Kuluttaja-asiamiehen on määriteltävä se kuluttajaryhmä, jonka puolesta hän toimii. Kuluttajien ei itse tarvitse ilmoittautua ryhmään. Ryhmän piiriin kuuluvat kuluttajat saavat kukin omalta osaltaan päättää, käyttävätkö lautakunnan päätöstä hyväkseen. Kuten muutkin lautakunnan päätökset nämäkin ovat luonteeltaan suosituksia. Päätös ei sido ryhmän jäseniä eikä estä asian viemistä uudelleen tuomioistuimen käsiteltäväksi. Presidentti on vahvistanut lait Kuluttajariitalautakunnasta ja Kuluttajavirastosta annetun lain muuttamisesta (HE 115/2006 vp). Lait tulevat voimaan Asianomaiset järjestöt haluavatkin korostaa sitä, että kuluttajariitalautakunnasta saadaan aina vain ratkaisusuositus ja harkitsemaan onko lautakunnasta saatava suositus riittävä asianosaisille. KANTELU JA RAHALLINEN HYVITYS KEINOIKSI OIKEUDENKÄYNNIN VIIPYMISTÄ VASTAAN Oikeusministeriön työryhmä ehdottaa, että Suomessa otetaan käyttöön järjestelmä, jolla oikeudenkäynnin kohtuuton viivästyminen voidaan hyvittää asianosaiselle valtion varoista maksettavalla rahakorvauksella. Ennalta ehkäisevänä keinona asianosainen saisi joudutettua asiansa käsittelyä tekemällä kantelun ylemmälle tuomioistuimelle. Viivästyskantelu otettaisiin käyttöön sekä yleisissä tuomioistuimissa että hallintotuomioistuimissa. Työryhmän tehtävänä oli laatia ehdotus keinoista, joita asianosaisilla itsellään pitäisi olla käytettävissään heidän asiansa viipymistä vastaan. Työryhmä ehdottaa kansallista hyvitysjärjestelmää, joka vastaisi ihmisoikeustuomioistuimen tuomitsemaa hyvitystä. Ehdotuksen tavoitteena on luoda oikeudenkäynnin osapuolille tehokkaita keinoja käsittelyn viipymistä vastaan ja näin parantaa heidän oikeussuojaansa. Samalla pantaisiin täytäntöön Euroopan ihmisoikeussopimuksen asettamat vaatimukset sekä turvattaisiin myös perustuslaissa taattu oikeus oikeudenkäyntiin ilman aiheetonta viivästystä. Euroopan ihmisoikeussopimus edellyttää, että asianosaisilla on käytettävissään tehokkaat oikeussuojakeinot oikeudenkäynnin viivästymistä vastaan. Suomi on vuodesta 2000 lähtien saanut useita Euroopan ihmisoikeustuomioistuimen langettavia tuomioita siitä, ettei oikeudenkäynti ole tapahtunut ihmisoikeussopimuksen edellyttämässä kohtuullisessa ajassa. Pisimpään kestäneet oikeudenkäynnit ovat liittyneet yleensä 1990-luvun alun taloudellisen laman jälkiselvittelyihin. Ongelma ei kuitenkaan rajoitu pelkästään näihin asioihin. Oikeudenkäyntien viipyminen on yleiseurooppalainen ilmiö. Ihmisoikeustuomioistuimen vuonna 2005 antamasta yhteensä noin tuhannesta langettavasta tuomiosta 270 koski oikeudenkäynnin viipymistä Euroopan neuvoston eri jäsenmaissa. Euroopan ihmisoikeussopimuksen mukaan jokaisella on oikeus oikeudenmukaiseen oikeudenkäyntiin kohtuullisen ajan kuluessa, kun päätetään hänen oikeuksistaan ja velvollisuuksistaan tai häntä vastaan nostetusta rikossyytteestä. Jos oikeudenkäynti viivästyy, jokaisen on voitava vedota kotimaan viranomaiseen asian korjaamiseksi. Suomi on viime vuosina saanut useita ihmisoikeustuomioistuimen langettavia tuomioita sillä perusteella, ettei oikeudenkäynti ole tapahtunut ihmisoikeussopimuksen edellyttämän kohtuullisen ajan kuluessa ja tällä hetkellä ihmisoikeustuomioistuimessa on vireillä arviolta ainakin 20 Suomea vastaan tehtyä valitusta. Hallintolainkäyttöä koskevat viivästymisvalitukset ovat koskeneet maankäyttö- ja rakennuslainsäädännön mukaisia asioita sekä lastensuojeluasioita. Samanaikaisesti nyt mietintönsä jättäneen työryhmän kanssa toinen oikeusministeriön asettama työryhmä on selvittänyt sitä, miten oikeudenkäyntien kokonaiskestoa voitaisiin lyhentää ja laajojen asioiden käsittelyä kehittää yleisissä tuomioistuimissa. Tämän ehdotuksen on määrä valmistua lähiaikoina. MARKKINAOIKEUDEN PÄÄTÖS: ISÄNNÖINTI KILPAILUTETTAVA Päätökseen vaikutti, että osakeyhtiöt olivat tässä tapauksessa julkisista hankinnoista säädetyn hankintalain tarkoittamia hankintayksikköjä Markkinaoikeus antoi päätöksensä neljässä Kouvolan alueen isännöintipalvelujen kilpailuttamat-
6 Hyvän asumisen puolesta 6 ta jättämisessä alkuvuonna 2005, joissa kaikissa hakijana oli Eskolanmäen Lämpö. Tuomioistuin kumosi Kiinteistö Oy Tasankotie 6:n sekä Kiinteistö Oy Madekuja 1:n tekemät päätökset isännöintipalvelujen hankinnoista Kiinteistö Oy Kouvolan Vuokrataloilta. Markkinaoikeus velvoitti Kiinteistö Oy Tasankotie 6:n sekä Kiinteistö Oy Madekuja 1:n kilpailuttamaan hankintansa. Sen sijaan Kouvolan Valkealan Terveyskeskuksen Vuokratalot Oy:n ja Asunto Oy Satotähkän sekä Asunto Oy Elopuiston tapauksissa markkinaoikeus hylkäsi Eskolanmäen Lämmön tekemän hakemuksen, koska hankintasopimukset oli allekirjoitettu Taloisännöitsijät Oy:n kanssa ennen hakemuksen vireilletuloa. Myös näissä tapauksissa markkinaoikeus katsoi, että hankintasopimukset oli tehty julkisista hankinnoista annettujen ohjeiden vastaisesti. Kaikki isännöintipalveluja hankkineet osakeyhtiöt kertoivat olevansa julkisista hankinnoista säädetyn hankintalain tarkoittamia hankintayksikköjä. Tällöin niiden on käytettävä hyväksi olemassa olevat kilpailumahdollisuudet. Tehdyt hankintasopimukset olivat arvoltaan euroa. Markkinaoikeuden päätöksellä Eskolanmäen Lämpö saa jokaiselta neljältä hankintayksiköltä oikeudenkäyntikuluina 1000 euroa. Eskolanmäen Lämpö on isännöintipalvelujen tuottaja ja sillä on 180 asiakasta. OIKEUSKÄYTÄNTÖ SUIHKUUN NUKAHTAMINEN Tuliko vahinko korvattavaksi kiinteistövakuutuksesta? Vakuutuslautakunnan lausunto VKL 224/06 Asunto-osakeyhtiön kahdessa huoneistoissa oli sattunut vesivahinko. Toisen huoneiston vuokranneen henkilön X:n pojan vieraana ollut K oli alkoholia nautittuaan nukahtanut huoneiston suihkussa lattiakaivon päälle. Viemäriaukon näin tukkeuduttua suihkusta virrannut vesi oli päässyt kylpyhuoneesta muualle asuntoon peittäen asunnon lattiat kauttaaltaan noin puolen senttimetrin syvyydeltä. Vettä oli valunut useasta kohtaa myös alapuoliseen asuntoon. Huoneistossa, jossa vahinko oli tapahtunut oli täytynyt purkaa ja kuivattaa lattia- ja seinärakenteita ja uusia vaurioituneita kaappirunkoja. Alapuolisessa huoneistossa 9 purku- ja kuivaustarve kohdistuu katto- ja seinärakenteisiin, ja sielläkin kaapistoja täytyy siirtää ja uusia. Asunto-osakeyhtiön kanta oli, että kyse on taloyhtiön kannalta äkillisestä ja ennalta arvaamattomasta vesivahingosta. Vakuutusyhdistys oli viitannut vakuutetun pelastamisvelvollisuutta koskeviin määräyksiin. Rajoitusehdon mukaan vakuutuksesta ei korvata lattiakaivon ja sen korokerenkaan liitoksen tai lattiakaivon ja lattian vesieristeen liitoksen tai lattiakaivon putkiläpivientien tai korokerenkaan putkiläpivientien kautta rakenteisiin vuotaneen nesteen aiheuttamaa vahinkoa, ellei syynä vuotamiseen ole ollut äkillinen, ennalta arvaamaton rikkoutuminen. Yhdistys katsoo, ettei kyseessä ole ollut äkillinen, ennalta arvaamaton rikkoutuminen vaan kyseinen vakuutustapahtuma on johtunut liiallisesta alkoholin käytöstä. Tällaiset vahingot eivät ole äkillisiä ja ennalta arvaamattomia. Yhdistys ei korvaa vahinkoa. Vakuutuslautakunnan lausunto Tapaukseen sovellettavien kiinteistövakuutuksen esinevakuutusehtojen mukaan vakuutuksesta korvataan nesteestä, höyrystä tai kaasusta aiheutunut vahinko, kun tällainen aine on virrannut arvaamattomasti ja suoraan - rakennuksen omista kiinteistä putkistoista, koneista ja käyttölaitteista - hyväksytyllä letkuliitännällä ja sulkuventtiilillä johtoverkkoon liitetystä pesukoneesta tai astianpesukoneesta. Vakuutuksesta ei korvata mm. - vahinkoa, joka aiheutuu lattiakaivon ja sen korokerenkaan liitoksen tai lattiakaivon ja lattian vesieristeen liitoksen tai lattiakaivon putkiläpivientien tai korokerenkaan putkiläpivientien kautta rakenteisiin vuotaneesta nesteestä, ellei syynä vuotamiseen ole ollut äkillinen, ennalta arvaamaton rikkoutuminen. Samankaltaisissa tapauksissa omaksumansa käytännön mukaisesti Vakuutuslautakunta katsoo, että nyt sattunut vesivahinko täyttää tapaukseen sovellettavien kiinteistövakuutuksen esinevakuutusehtojen mukaiset korvattavan tapahtuman edellytykset. K:n menettely on ollut taloyhtiölle ennalta arvaamatonta, ja neste on virrannut ar-
7 Oulun läänin Kiinteistöyhdistys vaamattomasti ja suoraan rakennuksen vesijohtoverkosta. Tapauksessa suihkuvedet ovat pesuhuoneen lattiakaivon tukkeuduttua levinneet ympäri vahinkohuoneistoa ja valuneet useasta kohtaa myös alakertaan. Tämän perusteella lautakunta katsoo, että tapauksessa ei ole kyseessä ehtojen kohdan rajoitusehdoissa tarkoitettu lattiakaivon, sen korokerenkaan, putkiläpivientien tai vesieristeen liitoksen vuotamisesta aiheutunut vahinko. Vakuutusyhdistys ei voi kieltäytyä korvauksesta tämän rajoitusehdon perusteella. Vakuutussopimuslain vakuutustapahtuman sattuessa tai välittömästi uhatessa vakuutetun tulee kykyjensä mukaan huolehtia vahingon torjumisesta tai rajoittamisesta. Jos vakuutettu on tahallisesti tai huolimattomuudesta, jota ei voida pitää vähäisenä, laiminlyönyt 1 momentissa säädetyn velvollisuutensa, voidaan hänelle tulevaa korvausta alentaa tai se evätä. Vakuutuslautakunnan mukaan Vakuutusyhdistys ei ole yksilöinyt, kuka kiinteistövakuutuksen vakuutettuna pidettävä on pelastamisvelvollisuutensa laiminlyönyt ja miten tämä on tapahtunut. Esitetystä selvityksestä ei ilmene, että taloyhtiö olisi menetellyt vesivahingon torjumisen tai rajoittamisen suhteen huolimattomasti taikka laiminlyönyt tarpeelliset toimet vakuutusyhdistyksen oikeuden säilyttämiseksi vahingon aiheuttanutta kohtaan. Lautakunta ei siten ole voinut todeta, että vakuutusyhdistyksellä olisi peruste alentaa kiinteistövakuutuksen perusteella maksettavaa korvausta tai evätä se pelastamisvelvollisuuden laiminlyönninkään perusteella. Näillä perusteilla Vakuutuslautakunta suosittaa, että vakuutusyhdistys korvaa taloyhtiön kärsimän vesivahingon kiinteistövakuutusehtojen mukaisesti. KKO:2006:103 Oikeusvaikutteisessa rantaosayleiskaavassa tilalle oli merkitty vain yksi rakennuspaikka. Ennen yleiskaavan voimaan tuloa tilan alueelle oli kuitenkin laillisessa järjestyksessä rakennettu kaksi erillistä vapaa-ajanasuntoa ja siten syntynyt kaksi rakennuspaikkaa. Yleiskaavamääräys ei estänyt tilan jakamista kahdeksi kiinteistöksi. KKO:2006:102 A ja B olivat pantanneet omistamansa asuntoosakkeet verovirastolle vakuudeksi osakeyhtiön veroista ja niiden viivästysseuraamuksista. Verot vanhentuivat vuosien 1996 ja 1997 lopussa. A:n ja B:n antama pantti ei vastannut veroille niiden vanhentumisen jälkeiseltä ajalta lasketuista viivästysseuraamuksista. KKO:2006:97 Hovioikeus oli korjannut lainvoimaiseksi tulleen ja jo täytäntöönpannun tuomionsa tuomiolauselmaa täydentämällä siihen sisältynyttä teettämismääräystä. Korjaus poistettiin, koska tuomiolauselman mahdollinen puutteellisuus ei ollut sellainen selvä virhe, jota oikeudenkäymiskaaren 24 luvun 10 :ssä tarkoitetaan. A:n ja B:n kanteesta Helsingin hovioikeus antamallaan tuomiolla oli velvoittanut Asunto Oy S:n asunto-osakeyhtiölain 78 :n 2 momentin nojalla teettämään A:n ja B:n hallitseman rakennuksen rakennuspaikan "salaojitus sokkelin (perusmuurin) ulkopuolella ja sokkelin vedeneristys siten, että ne täyttävät vähintään Suomen Rakennusinsinöörien Liiton antamien ohjeiden (Rakennuspaikan salaojitus; RIL 81/1972) vaatimukset. Tuomion jo tultua lainvoimaiseksi hovioikeus oli päätöksellään korjannut tuomion tuomiolauselmaa lisäämällä siihen sanat "kallioon louhimalla ja putkisalaojin." KHO:n päätös arvonlisäveroasiassa kiinteistön käyttöoikeuden luovuttamiseen liittyen KHO T 268 Ennakkoratkaisuhakemuksen mukaan kiinteistöosakeyhtiö ryhtyi rakentamaan uudisrakennusta, johon yleisten tilojen lisäksi valmistui yli 50 huoneistoa. Tarkoituksena oli vuokrata huoneistot lähinnä lukukausien aikana opiskelijoille opiskelija-asunnoiksi ja kesäaikaan rakennuksessa toimisi kesähotelli. Arvonlisäverollista kesähotellitoimintaa harjoittaisi ulkopuolinen verovelvollinen yritys, jolle yhtiö vuokraisi kesähotellitoiminnassa käytettävät tilat. Arvonlisäverolain 30 :n 1 momentissa on verovelvolliseksi hakeutumisen edellytykseksi säädetty, että kiinteistöä käytetään jatkuvasti ko. laissa määrättyyn vähennykseen oikeuttavaan tarkoitukseen. Säännöstä koskevista hallituksen esityksen yksityiskohtaisista perusteluista ilmenee, että hakeutumismahdollisuuden ulkopuolelle on ollut tarkoitus jättää lähinnä kiinteistön ti-
8 Hyvän asumisen puolesta 8 lapäisluonteiset luovutukset vähennykseen oikeuttavaan tarkoitukseen. Ennakkoratkaisuhakemuksen mukaan kysymys ei ollut tilojen tilapäisluonteisesta vaan vuosittain toistuvasta ja kunakin vuonna kesäajan kestävästä käytöstä verollisessa ja siten vähennykseen oikeuttavassa kesähotellitoiminnassa. Lisäksi otettiin huomioon Euroopan yhteisöjen tuomioistuimen tuomio, joka koski Uudenkaupungin kaupunkia. Korkein hallinto-oikeus tulkitsi arvonlisäverodirektiiviä ja katsoi, että arvonlisäverolain 30 :n 1 momentissa käytettyä sanontaa jatkuvasti ei voida tulkita niin, että se edellyttäisi kiinteistön tai sen osan kokoaikaista tai ajallisesti edes pääasiallista käyttöä vähennykseen oikeuttavassa toiminnassa. Tämän vuoksi yhtiöllä oli oikeus hakeutua kiinteistön käyttöoikeuden luovuttamisesta verovelvolliseksi. KKO:2007:8 A oli ostanut B:ltä kiinteistön ja havaittuaan siinä laatuvirheen myynyt sen tappiolla edelleen. Sen jälkeen B oli velvoitettu suorittamaan A:lle hinnanalennusta salaisen virheen perusteella. Kysymys B:n velvollisuudesta korvata A:lle tämän edelleen myynnissä käyttämälle kiinteistönvälittäjälle maksama välityspalkkio.* A:n B:ltä ynnä muilta ostamassa kiinteistössä on todettu olleen salainen virhe, jonka johdosta A:lla oli oikeus hinnanalennukseen. Korkeimmassa oikeudessa on kysymys siitä, onko A:lla oikeus saada B:ltä korvausta myös palkkiosta, jonka hän oli maksanut kiinteistönvälittäjälle myydessään kiinteistön edelleen. A:n mukaan kiinteistö ei rakennuksessa olleiden virheiden johdosta ollut vastannut sitä tarkoitusta, mikä hänellä oli kiinteistöä ostaessaan ollut, minkä johdosta hän oli joutunut myymään kiinteistön edelleen. Kiinteistön myyminen oli ollut välttämätöntä myös, jotta virheen arvo voitiin luotettavasti määritellä. Kiinteistönvälittäjän palkkiosta aiheutuneet kulut johtuivat siten kaupan kohteen virheestä ja ne oli A:n mukaan voitu tuomita maksettavaksi hinnanalennuksena tai asian selvityskuluna. Maakaaren 2 luvun 17 :n 2 momentin mukaan ostajalla on kiinteistön salaisen virheen perusteella oikeus hinnanalennukseen. Samasta lainkohdasta ilmenee, että ostajalla ei ole salaisen virheen perusteella oikeutta saada korvausta kärsimästään vahingosta. Maakaaren 2 luvun 31 :n 1 momentin mukaan hinnanalennus määrätään kiinteistön kaupassa vähentämällä sovitusta kauppahinnasta virheellisen kiinteistön arvo kaupantekohetkellä. Tämä arvo ei riipu siitä, päättääkö ostaja pitää kiinteistön vai myydä sen edelleen. Kiinteistön edelleen myymisestä aiheutuvat kustannukset eivät ole sellainen kuluerä, joka voitaisiin ottaa huomioon arvioitaessa lainkohdassa tarkoitettua kiinteistön arvoa. Hinnanalennuksen tarkoituksena on hyvittää ostajalle kaupan kohdetta rasittava virhe. Virheestä ei sellaisenaan seuraa, että ostajan olisi pakko myydä kiinteistö edelleen. Kun A on kuitenkin päättänyt myydä virheellisen kiinteistön edelleen, hän vastaa itse tästä kaupasta aiheutuneista kustannuksista. Kiinteistönvälittäjän palkkiota ei siten voida korvata hinnanalennuksena. Korkeimmassa oikeudessa A on myös esittänyt, että hänen maksamansa välityspalkkio on ollut luonteeltaan hinnanalennuskanteeseen liittyvä selvityskulu. Kiinteistön edelleen myyminen on hänen mielestään ollut välttämätöntä, jotta hinnanalennuksen oikea määrä voitiin luotettavasti vahvistaa. Tämän johdosta Korkein oikeus toteaa, että kiinteistön käypä arvo tiettynä ajankohtana on mahdollista määrittää riittävän luotettavasti myös ilman kiinteistön myymistä. Kiinteistönvälittäjän palkkiota ei näin ollen voida hyväksyä myöskään selvittelykuluksi. A ei ole esittänyt muitakaan perusteita, joiden nojalla B olisi velvollinen korvaamaan hänelle kysymyksessä olevan välityspalkkion. Näillä perusteilla Korkein oikeus muutti Hovioikeuden päätöstä. A:n vaatimus kiinteistönvälityspalkkion korvaamisesta hylätään. B vapautetaan velvollisuudesta suorittaa A:lle kiinteistönvälittäjän välityspalkkiota euroa korkoineen. Lähtökohta on, että lainvoimaisen tuomion sisältöä voidaan muuttaa ainoastaan ylimääräisen muutoksenhaun johdosta ja oikeudenkäymiskaaren 31 luvussa säädetyin perustein. Oikeudenkäymiskaaren 24 luvun 10 :n mukaan tuomioistuimen on kuitenkin korjattava tuomiossa oleva kirjoitus- tai laskuvirhe taikka muu niihin rinnastettava selvä virhe. Lainkohtaa koskevien esitöiden (HE 154/1990 vp s. 27) mukaan virhe on selvä silloin, kun se on ulkopuolisen havaittavis-
9 Oulun läänin Kiinteistöyhdistys sa ja se ilmenee tuomiosta tai siihen liittyvistä asiakirjoista. Jos kysymyksessä on sen sijaan harkinnassa tapahtunut virhe, ei virhettä voida kirjoitusvirheenä korjata. Lainkohtaa sovellettaessa olennaista ei ole se, mitä tuomioistuin on mahdollisesti itse tarkoittanut tuomiolauselman sisällöllä, vaan se, onko tuomiolauselmassa sellainen selvä virhe, joka on ulkopuolisen havaittavissa ja josta ei voida järkevästi olla eri mieltä. Tuomioistuin ei siten voi itse myöhemmin muuttaa tai parannella antamaansa tuomiota, vaikka tuomio jälkikäteen osoittautuisikin puutteelliseksi tai tulkinnanvaraiseksi. Erityiseen pidättyvyyteen on aihetta silloin, kun mahdollisen virheen korjaaminen saattaisi merkitä tuomiossa vahvistettujen oikeuksien ja velvollisuuksien muuttumista. KHO:2006:84 Kunnan käytettävissä olevien maapolitiikan keinojen lisäämisellä ei ole tarkoitettu rajoittaa kunnan valintamahdollisuuksia eikä supistaa kunnan mahdollisuutta käyttää lunastusta maanhankintaan. Valituksessa esitetty perustelu, että kaupunki ei olisi riittävästi selvittänyt erilaisia kaavoituksen toteuttamista koskevia maapoliittisia keinoja kuten maankäyttösopimuksen tekemistä, ei ollut esteenä lunastusluvan myöntämiselle. Kunnan mahdollisuudesta hankkia lunastamalla maata on säädetty maankäyttö- ja rakennuslain 99 :ssä. Mainittu säännös sisältää useita lunastusperusteita, joiden nojalla kunta voi tarvittaessa saada ympäristöministeriöltä luvan yhdyskuntarakentamista varten tarvittavan alueen lunastamiseen. Valituksenalaisessa asiassa oli kysymys pykälän 3 momenttiin perustuvasta lunastamisesta yleiskaavan perusteella. Korkein hallinto-oikeus totesi, että kunnalle kuuluu maankäyttö- ja rakennuslain 20 :n 1 momentin mukaisesti maapolitiikan harjoittaminen alueellaan. Maankäyttö- ja rakennuslailla ja siihen myöhemmin tehdyllä lain muutoksella (222/2003) oli lisätty kuntien maapolitiikan hoitamisessa käytettävissä olevia keinoja. Korkein hallinto-oikeus katsoi, ettei uudella sääntelyllä ollut tarkoitettu rajoittaa kunnan valintamahdollisuuksia maapolitiikan eri keinojen käyttämisessä eikä supistaa kunnan mahdollisuutta käyttää lunastusta maanhankintaan. Valituksessa esitetty perustelu, että kaupunki ei olisi riittävästi selvittänyt erilaisia kaavoituksen toteuttamista koskevia maapoliittisia keinoja kuten maankäyttösopimuksen tekemistä, ei lunastuslain 4 :n 1 momentin toisesta virkkeestä ilmenevästä lunastusoikeudellisesta periaatteesta huolimatta ollut esteenä lunastusluvan myöntämiselle. KHO / T 3426 Kaupungin liikuntalautakunta ei ollut ylittänyt toimivaltaansa kieltäessään koirien viemisen eräille kuntoradoille, eikä päätös ollut muullakaan perusteella lainvastainen. Liikuntalautakunta oli kieltänyt kokonaan koirien viemisen eräille erikseen nimettäville kaupungin rakentamille ja kunnossapitämille kuntoradoille. Kysymyksessä olivat niin sanotut ympyräradat eikä kielto ulottunut kaikkiin kuntoratoihin. Kiellon tavoitteena oli turvata ulkoilijoiden turvallisuus sekä ehkäistä ulkoilijoiden ja koirien kohtaamistilanteisiin mahdollisesti liittyvää vaaraa. Päätöksessä asetetut rajoitukset eivät olleet epäsuhteessa asetettuihin tavoitteisiin nähden. Liikuntalautakunta ei ollut päätöstä tehdessään ylittänyt toimivaltaansa. Päätös ei ollut liikkumisvapauden vastainen eikä muutenkaan lainvastainen. KHO / T 3544 Asunto-osakeyhtiön yksittäisillä osakkeenomistajilla ei ollut valitusoikeutta rakennuslupapäätökseen, joka koski hissin rakentamista vanhoihin porrashuoneisiin. Asiassa ei ollut esitetty sellaista selvitystä, jonka perusteella olisi voitu katsoa, että päätös myöntää asunto-osakeyhtiölle rakennuslupa hissin rakentamiseksi vanhoihin porrashuoneisiin vaikuttaisi maankäyttö- ja rakennuslaissa tarkoitetulla tavalla valittajina olevien osakkeenomistajien huoneistojen käyttämiseen. KHO / T 52 Omalla moottorillaan ja vetolaitteistollaan toimiva rakennelma, jonka päälle oli rakennettu harjakattoinen lämpöhirsitalo, voitiin rakennusluvan puuttuessa määrätä poistettavaksi. Omalla moottorillaan ja vetolaitteistollaan toimivan 9,5 metriä pitkän ja 6,5 metriä leveän rakennelman päälle oli rakennettu harjakattoinen lämpöhirsitalo. Sisätilat muodostuivat kolmesta huoneesta ja keittiöstä sekä saunasta. Keittiön varusteisiin kuuluivat jääkaappi/pakastin, sähköliesi ja
10 Hyvän asumisen puolesta 10 liesituuletin. Saunassa oli sähkökiuas, pesuhuoneessa suihku ja pesukoneliitäntä. Rakennelmaan johdettiin vesi joustavaa letkua myöten porakaivosta ja sähkö liikuteltavalla kaapelilla. WC:llä oli oma säiliö ja saostussäiliöt, jotka eivät olleet yhteydessä maahan. Harmaat vedet johdettiin valutusputkella imeytyskenttään. Rakennelma oli ollut asuinkäytössä. Rakennelmaa pidettiin maankäyttö- ja rakennuslain 113 :n 1 momentissa tarkoitettuna paikallaan pidettävänä rakennuksena, joka tarvitsi rakennusluvan. Kun rakennuslupaa ei ollut haettu eikä saatu, rakennuslautakunta oli voinut määrätä rakennuksen poistettavaksi ja asettaa velvoitteen täyttämiseksi sakon uhan. AJANKOHTAISTA Kiinteistöjärjestöt vastustivat: KULUTTAJARIITALAUTAKUNNAN RATKOTTAVAKSI ASUNTOJEN VUOKRAUSTA KOSKEVAT ASIAT Asuntojen vuokrausta koskevat asiat lautakuntaan Kuluttajavalituslautakunta käsittelee nykyisinkin asuntokaupoista johtuvia riitoja, mutta asunnon vuokraamista tai asumisoikeuden luovuttamista koskevat asiat eivät aiemmin ole kuuluneet sen toimivaltaan. Lautakunnan toimintatapoja uudistetaan ja sen nimi muutetaan kuluttajariitalautakunnaksi. Asuntoriidoissa lautakunta voi ratkaista paitsi kuluttajan ja elinkeinoharjoittajan, myös kahden yksityishenkilön välisiä riitoja. Lautakunnan ei ole pakko antaa päätöstä kaikissa sille saatetuissa asioissa, vaan osa asioista on nimenomaisesti rajattu lautakunnan toimivallan ulkopuolelle. Lisäksi eräät sellaiset asiat, joiden käsitteleminen ja ratkaiseminen lautakunnassa on epätarkoituksenmukaista saadaan lautakunnan harkinnan mukaan jättää käsittelemättä. Todettakoon, että Suomen Kiinteistöliitto, Suomen Vuokranantajat ja Vuokralaisten Keskusliitto ovat vastustaneet voimakkaasti lain valmisteluvaiheessa toimivallan laajentamista koskemaan asuntojen vuokrausta koskevia asioita. Kuluttajavalituslautakunnan käsittelyajat ovat nykyisinkin olleet kohtuuttoman pitkä ja resurssit riittämättömiä. Laajennuksen seurauksena valitusmäärät todennäköisesti lisääntyvät entisestään. On huomattava, että ko. asiat edellyttävät myös erityisosaamista. Järjestöt ovatkin kyseenalaistaneet valtion mahdollisuudet järjestää toiminnalle riittävät resurssit. Vuokrasuhteeseen liittyvät asiat kuten häätö ja vuokrasuhteen purku ovat asioita, jotka tulee käsitellä kiireellisinä. Edellä mainitut asiat edellyttävät myös täytäntöönpanokelpoista päätöstä, jota Kuluttajariitalautakunnasta ei voi saada. Järjestöt pitävät ongelmallisena sitä, että jos asioita viedään ensin lautakunnan käsittelyyn ja sen jälkeen vielä joudutaan hakemaan täytäntöönpanokelpoista tuomioita oikeudesta niin päätösten voimaantulo pitenee entisestään. Järjestöjen mielestä uusi järjestelmä ei parannakaan vuokrasuhteen osapuolten asemaa ja yhteiskunnan resurssit menevät hukkaan. VUOKRAT NOUSIVAT LOKA- JOULUKUUSSA 2,6 PROSENTTIA Vuokrat nousivat vuoden 2006 neljännellä neljänneksellä 2,6 prosenttia verrattuna viime vuoden vastaavaan ajankohtaan. Vapaarahoitteisten vuokra-asuntojen vuokrat nousivat koko maassa keskimäärin 2,5 prosenttia. Pääkaupunkiseudulla vapaarahoitteisten vuokra-asuntojen vuokrat nousivat 2,0 prosenttia ja muualla Suomessa 2,8 prosenttia. Arava-asuntojen vuokrat kohosivat koko maassa 2,7 prosenttia edellisvuodesta. Tiedot ilmenevät Tilastokeskuksen laatimasta vuokrien neljännesvuositilastosta. Edelliseen vuosineljännekseen verrattuna vapaarahoitteisten asuntojen vuokrat nousivat 0,8 prosenttia ja arava-asuntojen 0,4 prosenttia. Vuokratilasto Keskivuokra ( /m 2 /kk ) Pisteluku (2003= 100) Indeksin muutos 2005/4-2006/4 Indeksin muutos 2006/3-2006/4 Koko maa 8,57 107,9 2,6 % 0,7 % - Aravat 7,75 108,0 2,7 % 0,4 % - Vapaarahoitteiset 9,18 107,9 2,5 % 0,8 % Pääkaupunkiseutu 10,44 106,9 2,5 % 0,5 % - Aravat 8,67 107,1 3,6 % 1,3 % - Vapaarahoitteiset 11,80 106,8 2,0 % 0,1 % Muu Suomi 7,88 108,5 2,6 % 0,8 % - Aravat 7,40 108,4 2,4 % 0,1 % - Vapaarahoitteiset 8,22 108,5 2,8 % 1,2 %
11 Oulun läänin Kiinteistöyhdistys KORJAUSVELAN KASVU HUOLESTUTTAA - Santeri Kinnunen, ROTI-hankkeen vetäjä: Rakennettu omaisuus muodostaa 70 % kansallisvarallisuudestamme. Rakennus- ja kiinteistöalan korkeatasoiset asiantuntijat ovat arvioineet omaisuuden tilaa ja tulevaisuuden suuntia ensimmäistä kertaa Suomessa. Keskeiseksi huolenaiheeksi nousi rakennetun omaisuuden ylläpidon laajamittainen laiminlyönti. Pelkästään julkisessa hallinnassa olevan omaisuuden korjausvelka on yli kolme miljardia euroa. Suomen rakennetun omaisuuden tila heikkenee osin jopa huolestuttavasti, toteaa asiantuntijapaneelien puheenjohtaja Jorma Haapamäki. Kerrostalojen peruskorjaustarve kasvaa Suomen rakennuskanta on kansainvälisesti katsoen nuorta - omakotitalojen keski-ikä on 41 vuotta, rivitalojen 23 vuotta ja kerrostalojen noin 30 vuotta. Peruskorjaustarve kasvaa kuitenkin nopeasti. Rivi- ja kerrostaloissa korostuvat putki- ja julkisivuremontit, joiden osaava ja asukaslähtöinen hoitaminen on alan keskeisiä haasteita. Hallimaisissa rakennuksissa erityisenä huolena on rakenteellinen turvallisuus. Julkiset rakennukset saivat rakennusryhmässä heikon arvosanan lähinnä kuntien rakennusten vuoksi. Ongelmia on runsaasti mm. sisäilmanlaadussa. Kiinteistö- ja rakennusalalle uusi yhteenliittymä: KIINTEISTÖLIITTO MUKANA KIINTEISTÖ- JA RAKENTAMISFOORUMISSA Kiinteistö- ja rakennusalan järjestöt ovat päättäneet muodostaa yhteisen Kiinteistö- ja rakentamisfoorumin. Foorumin perustaminen päättää Visio 2010 työn, joka on tunnettu vuodesta 2000 asti maailmanlaajuisestikin ainutlaatuisena kiinteistö- ja rakennusalan yhteistyömuotona. osaamisen kehittämiseen, resurssien riittävyyteen, kansainvälistymiseen ja asiakaslähtöisyyteen. Kiinteistö- ja rakentamisfoorumi on vapaamuotoinen yhteenliittymä, jonka tehtävänä on Visio 2010:n ja Rakennuspoliittisen ohjelman seurantaryhmän työn päätyttyä avata ja kehittää uusia yhteistyömuotoja. Tarkoituksena on, että ala kokoaa laajan yrityksistä ja järjestöistä muodostettavan Foorumin, johon kutsutaan mukaan edustajat keskeisistä ministeriöistä, Kuntaliitosta, eri kaupungeista, kunnista ja Teknologian ja innovaatioiden kehittämiskeskus Tekesistä. Suomen Kiinteistöliitto ry on mukana yhteistyössä, muut tahot ovat tällä hetkellä Arkkitehtitoimistojen liitto ATL ry, Kiinteistöpalvelut ry, Rakennusteollisuus ry, Rakennustietosäätiö ry, Sähkö- ja teleurakoitsijaliitto STUL ry, Suomen toimitila- ja rakennuttajaliitto RAKLI ry, Suunnittelu- ja konsulttitoimistojen Liitto SKOL ry, Tekonologian kehittämiskeskus Tekes ja Ympäristöministeriö. RAKENNUSKUSTANNUKSET NOUSSEET VUODESSA 5,5 PROSENTTIA Rakennuskustannukset kohosivat vuoden 2006 tammikuusta vuoden 2007 tammikuuhun 5,5 prosenttia. Rakentamisen työkustannukset nousivat vuodessa 3,8 prosenttia. Rakennustarvikkeiden hinnat nousivat 6,4 prosenttia ja muiden kustannusten hinnat 5,6 prosenttia. Tiedot käyvät ilmi Tilastokeskuksen rakennuskustannusindeksistä Joulukuusta 2006 tammikuuhun 2007 rakennuskustannusten kokonaisindeksi nousi 1,0 prosenttia. Työpanosten hinnat nousivat joulukuusta tammikuuhun 1,2 prosenttia, tarvikepanosten hinnat 1,0 prosenttia ja muiden panosten hinnat 0,9 prosenttia Kiinteistö- ja rakentamisfoorumin tavoitteena on syventää alan toimijoiden nykyisiä yhteistyömuotoja ja lisätä verkostomaista yhteistyötä elinkeinoelämän, valtion ja kuntien kesken. Uusi Foorumi vaikuttaa voimakkaasti myös alan
12 VALTION KORKOTUELLA PERUSPARANNETTAVIEN VUOKRA-ASUNTOJEN RAJOITUSAJAT LYHENEVÄT Hyvän asumisen puolesta VEROHALLITUS EI ENÄÄ VAHVISTA ASUNTO- OSAKEYHTIÖN OSAKKEILLE VEROTUSARVOJA 12 Uusilla korkotukilainoilla perusparannettavien vuokra-asuntojen käyttö- ja luovutusrajoitusaika lyhenee nykyisestä 40 vuodesta 30 vuoteen. Laki koskee vuoden 2007 alusta myönnettäviin perusparannuskorkotukilainoihin liittyviä rajoituksia. Muutos koskee vain rajoitusaikaa, rajoitusten varsinaiseen sisältöön ei tule muutoksia. Laki tuli voimaan Uuden lain mukaan käyttö- ja luovutusrajoituksista on mahdollista vapautua myös aikaisemmin hakemuksen perusteella. Erityisryhmille tarkoitettujen asuntojen peruskorjaamiseen myönnettäviin korkotukilainoihin liittyvistä rajoituksista on oikeus vapautua hakemuksen perusteella, kun lainan hyväksymisestä korkotukilainaksi on kulunut vähintään 20 vuotta. Muista kuin erityisryhmille tarkoitettujen asuntojen peruskorjaamiseen myönnettäviin korkotukilainoihin liittyvistä rajoituksista on oikeus vapautua jo 10 vuoden kuluttua lainan hyväksymisestä korkotukilainaksi. Hakemusperusteisen vapauttamisen edellytyksenä on aina, että valtio on vapautettu lainaan liittyvistä vastuista. YMPÄRISTÖLUPAJÄRJESTELMÄ UUDISTETAAN VUOTEEN 2009 MENNESSÄ Ympäristölupien käsittelyyn on tulossa muutoksia parin vuoden kuluessa. Tavoitteena on yksinkertaistaa ja tehostaa lupien käsittelyä ja vähentää ympäristölupavelvollisten määrää ilman, että ympäristönsuojelun taso kärsii. Uudistuksia on luvassa myös ympäristölupahallintoon, kun lupien käsittely keskittyy jatkossa yhteen valtion lupaviranomaiseen ja kuntiin. Uudistukset liittyvät ympäristöministeriön vuoden 2005 lopulla asettamaan hankkeeseen, jonka kolmen projektin väliraportit ovat juuri valmistuneet. Ympäristöministeriö pyytää väliraporteista lausunnot eri tahoilta, jonka jälkeen uudistuksen valmistelu jatkuu. Tavoitteena on, että koko uudistus tulisi voimaan Mistä löydän asunto-osakeyhtiön osakkeen verotusarvon verovuodelle 2006 ja miten arvostan tuloverotuksessa ilmoitettavat varat? Varallisuusverosta luovuttiin verovuoden 2006 alusta. Tämän johdosta Verohallitus ei enää vahvista asunto-osakeyhtiön osakkeille verotusarvoja verovuodelle Varallisuusveron luopumisesta huolimatta luonnollisen henkilön ja kotimaisen kuolinpesän tulee pääsääntöisesti ilmoittaa tuloverotuksessa samat varat ja velat kuin ennenkin. Ilmoitettavat varat ja velat on määritelty Verohallituksen päätöksessä ilmoittamisvelvollisuudesta ja muistiinpanoista. Varoista ei kuitenkaan ilmoiteta sen arvoa. Verohallinto täyttää esitäytetylle veroilmoitukselle verohallinnon tiedossa olevat verovelvollisen varat ja velat, jotka verovelvollinen tarkistaa ja tarvittaessa korjaa. Varallisuus on veroilmoituksessa varallisuusverotuksen luopumisen jälkeen yksilöity ilman arvoa esim. kiinteistön sijaintikunta ja kiinteistötunnus tai asunto-osakeyhtiön nimi ja huoneiston numero. KIINTEISTÖVERON ERÄPÄIVÄT PÄÄTETTY Valtiovarainministeriö on päättänyt, että vuoden 2007 kiinteistöveron ensimmäinen erä on suoritettava viimeistään ja toinen erä viimeistään ASUNTOJEN KUNTOTARKASTUKSELLE TILAUSSOPIMUSMALLI Asuntojen kuntotarkastukselle on laadittu tilaussopimusmalli kuluttajapoliittisen ohjelman asuntoryhmässä, jossa on mukana elinkeinoelämän,
13 Oulun läänin Kiinteistöyhdistys kuluttajajärjestöjen ja -viranomaisten sekä muiden viranomaisten edustus. Tämä on osa kuluttajapoliittisen ohjelman toteuttamista. Tilaussopimusmallia käyttämällä kuluttajat saavat parempaa tietoa asuntojen kunnon arviointiin ja remontointiin liittyvistä perusasioista. Tämä säästää tarkastuksen osapuolet monelta riidalta. Tilaussopimuslomakkeessa sovitaan tarkastuksen sisällöstä ja ajankohdasta sekä kerrotaan mahdollisista rajauksista. Lomakkeen liitteenä on tilaajalle ohje kuntotarkastukseen valmistautumista varten. Lomaketta voi tulostaa sekä kauppa- ja teollisuusministeriön (www.ktm.fi/kuntotarkastus) että Kuluttajaviraston internetsivuilta. Kauppa- ja teollisuusministeriö julkaisi viime keväänä Teknillisellä korkeakoululla teetetyn tutkimuksen asuntojen kuntotarkastusraporteista. Asuntokaupan kuntotarkastus ja kehittämistarpeet kuluttajan näkökulmasta -tutkimuksessa todettiin kuntotarkastusraporttien sisältö ja laatu vaihteleviksi. Tutkimukseen vastanneet kuluttajaneuvojat pitivät ongelmallisena kuntotarkastusten sisällön ja laajuuden vaihtelevaa tasoa. Neuvojat ottivat esille tarpeen laatia kuntotarkastuksia varten standardoidut sopimuslomakkeet laskutusta ja palvelun sisältöä koskevien epäselvyyksien välttämiseksi, koska kuluttajat eivät ole selvillä erilaisten tarkastusten sisällöstä ja tarkoituksesta. Kuntotarkastusraportin havaintojen epävarmuustekijät on syytä ilmaista selvästi ja saattaa kuluttajan tietoon jo ennen kuntotarkastussopimuksen solmimista. Kuluttajalle tulisi kuvata selvästi esimerkiksi tarkastusajankohdasta johtuvat rajaukset, kuten lumen aiheuttamat rajoitukset perustusten, rakennuksen ympäristön ja vesikaton tarkastukseen. Asuntokaupan kuntotarkastus ja kehittämistarpeet kuluttajan näkökulmasta -tutkimus on saatavilla osoitteesta > KTM rahoitetut tutkimukset 3/2006. ASBESTIA SISÄLTÄVIÄ RAKENNUSMATERIAALEJA KÄYTETTY VIELÄ 1990-LUVUN ALUSSA Julkisuudessa on ollut esillä, että vesijohdoissa ja viemäreissä on käytetty eristemateriaalina ennen 1990-lukua asbestia. Taloyhtiöiden putkiremonteissa asbestipitoiset materiaalit osataankin jo kartoittaa. Vähemmälle huomiolle on kuitenkin jäänyt, että myös asunnoissa käytetyissä rakennustarvikkeissa, kuten tasoitteissa, liimoissa ja maaleissa voi olla asbestia. Vaikka asbesti on hyvä rakennusmateriaali, sen purkamisessa muodostuu terveydelle vaarallista asbestipölyä. Kylpyhuoneessa asbestia voi olla vaikkapa laattojen saumauksissa ja kiinnityslaastissa tai muovimaton liimassa. Asbestipitoisten rakennusmateriaalien käyttäminen jatkui vastoin yleistä käsitystä 1990-luvun alkuvuosiin saakka. Asbestin ja asbestipitoisen tuotteen valmistus ja maahantuonti on ollut kielletty lähtien sekä myyminen että käyttöönottaminen lähtien. Nykyään asbestin käyttö on siis kiellettyä ja sen käsittely rajoittuu lähinnä korjausrakentamiseen ja kiinteistöjen kunnostustöihin. Kodin remonteissa otettava huomioon asbestipitoiset materiaalit. Osakkaan remontit ja muutostyöt Osakkeenomistajakin on velvollinen remonttinsa yhteydessä huolehtimaan, ettei purkutöiden yhteydessä leviä rakennukseen tai muualle huoneistoon asbestipölyä. Vaikka sisustusmateriaaleissa käytetty asbesti ei ole haitallisimmassa muodossaan, on toisaalta otettava huomioon, että asbestille ei ole täysin turvallista rajaa. Lisäksi on tärkeätä ottaa huomioon, että remontissa syntyvä purkupöly on terveydelle haitallista, vaikka se ei sisältäisikään asbestikuituja. Kiinteistöliitto korostaa, että erityisesti kylpyhuoneiden purkutöissä on aina huolehdittava remonttipölyn leviämisen estämisestä suojaamalla remonttialue. Huoneistoremonttiin ryhtyminen edellyttää seuraavia toimia: 1) Osakas antaa tiedot suunnittelemastaan remontista taloyhtiön hallitukselle / isännöitsijälle, jotta yhtiö voi antaa ohjeita osakkaalle ja harkita tarvittavan valvonnan laadun. 2) Jos taloyhtiössä on tehty huoneistokohtainen asbestikartoitus, yhtiö antaa osakkaalle huoneistoa koskevat tiedot. Jollei asbestikartoitusta ole
14 Hyvän asumisen puolesta 14 tehty yhtiössä, sen teettäminen on suositeltavaa. Koko yhtiössä tehtävän kartoituksen kustannukset kuuluvat yhtiölle. 3) Jos kyse on osakkaan omasta muutostyöstä, eikä huoneistossa ole tehty asbestikartoitusta, ennen työhön ryhtymistä on selvitettävä, joudutaanko purkamaan asbestipitoisia materiaaleja. Osakkaan omassa muutostyössä selvityksestä aiheutuvat kustannukset kuuluvat pääsääntöisesti osakkaalle. 4) Jos selvitystä ei ole tehty, työ on tehtävä asbestipurkutyönä. 5) Asbestipurkutyötä saa tehdä vain työsuojelutoimiston valtuuttama työnantaja. Rakennuttajan tehtävät ja asbestipurkutyötä koskevat ohjeet Rakennuttajan tehtävä on selvittää, sisältävätkö purettavat rakenteet terveydelle vaarallisia materiaaleja, kuten asbestia. Käytännössä rakennuttaja yleensä siirtää huolehtimisvelvollisuuden sopimuksella työtä toteuttavalle taholle. Lopullinen vastuu säilyy kuitenkin rakennuttajalla. Ennen purkutöiden aloitusta on varmistuttava siitä, ettei purettavissa rakenteissa ole asbestia. Asbestikartoituksen perusteella laaditaan suunnitelmat asbestin poistamiseksi. Asbestikartoituksella voidaan säästää taloyhtiön tai muun rakennuttajan kustannuksia siten, ettei kalliina asbestityönä pureta materiaaleja, jotka eivät sisällä asbestia. Asbestikartoituksessa saadaan tieto siitä, sisältävätkö materiaalit asbestia ja onko niiden purkaminen tehtävä luvanvaraisena asbestinpurkutyönä. Asbestipurkutyöhön tarvitaan työsuojelupiirin lupa. Asbestipurkutyötä saa tehdä ainoastaan työnantaja, jonka työsuojelupiirin työsuojelutoimisto on valtuuttanut tekemään asbestipurkutyötä. Työntekijöiden ja osakkaiden/asukkaiden asbestipölylle altistuminen on vähennettävä mahdollisimman pieneksi. Purkutyössä, jossa on asbestille altistumisen vaara, altistumista voidaan vähentää ja ehkäistä suunnittelemalla työ huolellisesti ja toteuttamalla se niin, että pölyä syntyy mahdollisimman vähän ja se poistetaan lähellä syntypistettään. Työssä on käytettävä myös riittävän hyvin altistumista estäviä koneita ja henkilönsuojaimia. Mitä voi seurata rakennuttajan velvoitteiden laiminlyönnistä? Jos huoneistossa on jo purettu asbestipitoisia materiaaleja ilman riittäviä suojatoimenpiteitä, asbestipitoinen pöly on poistettavissa valtuutetun liikkeen tekemällä asbestisiivouksella. Siivouskustannukset voivat ylittää huomattavasti kustannukset, joita olisi aiheutunut remonttia edeltävästä asbestikartoituksesta. Asbestipurkua koskevien velvoitteiden laiminlyöminen voi johtaa myös vahingonkorvaus- ja rangaistusvastuuseen. Mahdolliset asbestin aiheuttamat terveysvaikutukset voivat ilmetä jopa kymmenien vuosien kuluttua. KORJAUS-, ENERGIA- JA TERVEYSHAITTA-AVUSTUKSET HAETTAVISSA Korjaus-, energia- ja terveyshaitta-avustusten hakuaika ja hakumenettely ovat valtakunnalliset. Vuonna 2007 hakuaika päättyy Terveyshaitan poistamista, hissin rakentamista ja hissin suunnittelua koskevaa avustusta voidaan kuitenkin hakea ao. kunnan kautta asuntorahastolta myös normaalin hakuajan jälkeen. Kunnat julistavat avustukset haettaviksi ja hakemukset jätetään määräaikaan mennessä sille kunnalle, jossa korjattava kohde sijaitsee. Hakijana ja avustuksensaajana on yleensä korjattavan kohteen omistaja. Kuntien korjausavustuksia käsitteleviltä viranomaisilta saa hakulomakkeita sekä tarkempia tietoja hakemiseen ja hakuasiakirjoihin liittyvistä asioista. Myös Valtion asuntorahastolta saa lisää tietoja lähinnä asuntorahaston myöntämistä korjausavustuksista. Avustuksia myöntävät osittain kunnat, osittain Valtion asuntorahasto. Kunnat ilmoittavat hakuajan päätyttyä kunnan myöntämien avustusten osalta määrärahatarpeensa asuntorahastolle, joka osoittaa määrärahaosuudet kunnille.
15 Oulun läänin Kiinteistöyhdistys KH-RYL -KIINTEISTÖALAN SUURHANKE Rakennustieto on aloittanut KH-RYL:in laadinnan yhteistyössä KH-tiedoston neuvottelukunnan ja muiden alan suurimpien toimijoiden, mm. Kiinteistöliiton kanssa. KH-RYL, kiinteistönpidon yleiset laatuvaatimukset, julkaistaan vuonna KH-RYL -hankkeen tavoite on luoda kiinteistönpidon laadunohjaus- ja johtamisjärjestelmä, joka perustuu yhteiseen, koko kiinteistöalan hyväksymään ja käyttämään nimikkeistöön. Kyseessä on TEKES-hanke. Hankkeen merkitys kiinteistöalan tulevaisuudelle, toiminnan järjestämiselle ja laadun sekä tuottavuuden parantamiselle on suuri. Alan entistä vahvempi kehittyminen todelliseksi palvelutoiminnaksi edellyttää nykyisin käytössä olevan nimikkeistön nykyaikaistamista ja laatumääritteitä. Kehitysdynamiikkaa on voitava vauhdittaa laajalla rintamalla koko alalla, ei ainoastaan huipputoimijoiden keskuudessa. Entistä vahvempi kansainvälinen toiminta edellyttää ainakin eurooppalaisten ja USA:n nimikkeistöjen, käsitteiden ja laatuvaatimusten ymmärtämistä. Rakennustiedossa on pitkäjänteisesti kehitetty RYL:iä (Rakentamisen yleiset laatuvaatimukset), sekä sisällöllisesti että konseptina. RYLperheeseen kuuluvat Maa-, Sisä-, Runko-, Maalaus-, Talotekniikka- ja InfraRYL. Maalaus- RYL:issä mahdollistettiin toimivuuspohjaiset määrittelyt. Talotekniikka RYL oli ensimmäinen tietokannasta tuotettu RYL-kirja. InfraRYL oli ensimmäinen rakenteinen ja rakeinen HTMLkoodattu tietokanta, joka mahdollistaa julkaisemisen painotuotteena ja Internetpalveluna, tarvittaessa käyttäjäprofiilin mukaan sovitettuna. KH-RYL hyödyntää RYL:ien teknistä alustaa ja on tietokantapohjainen, verkossa toimiva tuote. Siinä on mahdollista luoda käyttäjänäkökulmien mukaisia osatuotteita (esim. ylläpitäjä, palvelutuottaja, käyttäjä). Erilaiset käyttöliittymät, kuten mm. mobiilikäyttö ovat mahdollisia. KH-RYL voidaan julkaista myös CD:nä tai kirjana. ASUNTO-OSAKEYHTIÖTALOJEN PERUSPARANTAMISEN KORKOTUKEA NYT MYÖS ENERGIATALOUDELLISIIN KORJAUKSIIN Valtioneuvosto päätti vuoden 2007 arava- ja korkotukilainojen yhteensä 790 miljoonan euron suuruisen valtuuden käytöstä. Valtion talousarviossa on arvioitu, että vuonna 2007 lainoilla voitaisiin aloittaa yhteensä uuden arava-, korkotuki- ja takauslainoitetun asunnon rakentaminen. Lisäksi valtion tuella voitaisiin perusparantaa noin asuntoa ja hankkia vanhasta asuntokannasta noin 700 asuntoa. Asunto-osakeyhtiötalojen perusparantamisen 40 %:n korkotukilainoitusta on tähän mennessä voitu hyväksyä vain taloteknisiin ja talon ylläpidon kannalta keskeisiin korjaustoimiin kuten putkisto-, ulkovaippa- ja sähköjärjestelmäremontteihin. Koska korjausavustuksia ei enää myönnetä asunto-osakeyhtiötaloille, korkotuki laajenee koskemaan myös energiataloudellisia korjaustoimia. Tällaisia ovat esimerkiksi kaukolämpöön liittyminen, sähkölämmityksen muuttamiseen maalämpöpumpulla toimivaksi keskuslämmitysjärjestelmäksi, huonekohtaisen sähkölämmityksen täydentäminen ilmalämpöpumpulla, lämmitysjärjestelmän muuttaminen vähäpäästöisellä pellettikattilalla toimivaksi keskuslämmitysjärjestelmäksi tai käyttöveden aurinkolämmityksen lisääminen sähkö- tai öljylämmitysjärjestelmään. Piha-alueisiin kohdentuvat korjaukset pysyvät edelleen tuen ulkopuolella. Valtuutta on korotettu 10 miljoonalla eurolla viime vuodesta. Yhteensä 65 miljoonan euron valtuudella voidaan rakentaa 300 asuntoa ja perusparantaa asuntoa. Erityisryhmien, esimerkiksi vanhusten ja vammaisten, asuntoja varten osoitetaan käyttösuunnitelmassa vuoden 2006 tapaan 320 miljoonan euron suuruinen korkotukilainavaltuus. Korkotukilainoihin liittyviin avustuksiin on talousarviossa lisäksi varattu 45 miljoonan euron avustusvaltuus. Näiden avulla arvioidaan tuettavan asunnon rakentamista, asunnon perusparantamista ja 200 asunnon hankintaa. POHJOLA KORVAA PINNOITETTUJEN PUTKIEN VUOTOVAHINKOJA Suomen Kiinteistöliiton toimitusjohtaja Harri Hiltunen tuo tuoreet terveiset Pohjolasta: yhtiö haluaa edistää taloyhtiöiden oikea-aikaisia putkiremontteja ja uusien asukasystävällisten menetelmien kehittämistä. Mikäli uusilla korjausme-
16 Hyvän asumisen puolesta 16 netelmillä asianmukaisesti korjattu käyttövesi-, lämmitys- ja viemäriputki aiheuttaa vuotovahingon, lasketaan kiinteistövakuutuksen ehtojen mukainen ikävähennys vuotovahingon osalta siten, että putkiston alkuperäinen ikä puolitetaan. Jokainen asuinkiinteistö on yksilö, minkä vuoksi kukin vahinkotapaus ja kiinteistössä käytetty putkistonkorjausmenetelmä asrvioidaan tapauskohtaisesti. Pinnoitusta ei esimerkiksi tule tehdä, jos vesijohdot ovat erittäin ohuet tai alttiit ulkopuoliselle korroosiolle. Ennen korjausmenetelmän valitsemista asuntokiinteistön on syytä tehdä vesijohtojen ja viemäreiden kuntotutkimus. Vuotovahingot räjähtäneet käsiin Kiinteistöjen vuotovahingot ovat viimeisen kymmenen vuoden aikana räjähtäneet käsiin. Esimerkiksi vakuutusyhtiö Pohjolassa kiinteistön täysarvovakuutuksen korvausmenoista kuluu jo yli puolet vuotoihin. Ne ovat kiinteistöissä suurin vahinkomenojen aiheuttaja. Keskimääräinen putkivahinko maksaa vakuutusyhtiölle euroa. Moni taloyhtiö lykkää putkiremonttia liian pitkään. Ikääntyvässä kiinteistössä vahingot ovat usein laajoja ja ongelmallisia. Mitä jos ajattelisi, että putkiremontit ovat välttämätön hyvä? Suomen Kiinteistöliiton toimitusjohtaja Harri Hiltunen ehdottaa. Tarjollahan on paljon vaihtoehtoisia menetelmiä. Kiinteistöliitossa onkin käynnistynyt selvitystyö, jonka ensivaiheen tavoite on kartoittaa eri pinnoitusmenetelmistä tähän asti tehdyt tutkimukset. RAKENNUSMESTARIKOULUTUS KÄYNNISTYY KUUDESSA AMMATTIKORKEAKOULUSSA Kuudessa ammattikorkeakoulussa alkoi syksyn aikana uusi rakennusalan työnjohdon koulutusohjelma, josta valmistutaan rakennusmestari (AMK) -tutkintonimikkeellä. Ammattikorkeakoulutasoisen työnjohtotehtäviin kelpoisuuden antavan tutkinnon tavoitteena on vastata rakennusalan osaamis- ja työvoimatarpeisiin. Työnjohdon koulutus käynnistyi syksyllä 2007 neljässä ammattikorkeakoulussa (Hämeen ammattikorkeakoulu, Helsingin ammattikorkeakoulu, EVTEK-ammattikorkeakoulu, Yrkeshögskolan Sydväst) nuorten koulutuksena, jossa on yhteensä 120 aloituspaikkaa. Aikuiskoulutuksena työnjohdon koulutus käynnistyy Etelä-Karjalan ammattikorkeakoulussa ja Savonia-ammattikorkeakoulussa, joissa aikuiskoulutuksen aloituspaikkoja suunnataan työjohtokoulutukseen. Valtioneuvosto on täydentänyt talousarvioehdotustaan siten, että koulutuksen käynnistämiseksi varattaisiin rahoitusta. Nuorten koulutuksen lisäaloituspaikat voidaan myöntää ammattikorkeakouluille, mikäli eduskunta hyväksyy koulutuksen liittyvän täydennysesityksen valtion ensi vuoden talousarvioon. Vuotta 2008 koskevat koulutusohjelmaesityksistä sovitaan ammattikorkeakoulujen ylläpitäjien ja opetusministeriön tavoitesopimusneuvotteluissa keväällä Uuden tutkintonimikkeen vaatima asetusmuutos hyväksyttiin valtioneuvostossa Rakennusalan työnjohtokoulutuksen kehittämistä ammattikorkeakouluissa pohtinut opetusministeriön työryhmä esitti, että tekniikan ja liikenteen alan koulutustarjontaan luotaisiin uusi rakennusalan työnjohdon koulutusohjelma. Koulutusohjelma vastaisi rakennusalan lisääntyneisiin osaamisvaatimuksiin ja laeissa työnjohdolle asetettuihin pätevyysvaatimuksiin. Työryhmä luovutti muistionsa opetusministeri Antti Kalliomäelle Opetusministeriö pyysi niitä ammattikorkeakouluja, jotka ovat kiinnostuneet aloittamaan rakennusalan työnjohdon koulutusohjelman vuonna 2007, tekemään koulutusta koskevan koulutusohjelmaesityksen opetusministeriölle marraskuun loppuun mennessä. Rakennusalan työnjohdon koulutusohjelmaesityksen jättivät luvan saaneiden lisäksi Jyväskylän ammattikorkeakoulu, Oulun seudun ammattikorkeakoulu, Seinäjoen ammattikorkeakoulu, Tampereen ammattikorkeakoulu ja Turun ammattikorkeakoulu. OULUN LÄÄNIN KIINTEISTÖYHDISTYS Pekka Luoto toiminnanjohtaja
17 LIITTEET VUODEN 2007 ENNAKONPIDÄTYKSET Ennakonpidätys toimitetaan tammikuussa vuonna 2007 maksettavasta suorituksesta joulukuun 31 päivänä 2006 voimassa olleiden pidätysprosenttien mukaisesti. Helmikuun 1. päivänä tai sen jälkeen vuonna 2007 maksettaviin palkkoihin, eläkkeisiin ja muihin ennakkoperintälaissa tarkoitettuihin suorituksiin sovelletaan vuodelle 2007 vahvistettuja pidätysprosentteja. Ennakonpidätyksen määrää laskettaessa tai sen jälkeen ei oteta huomioon tammikuussa vuonna 2007 maksettuja suorituksia eikä niistä toimitettuja ennakonpidätyksiä. YKSITYISHENKILÖIDEN ENNAKKOVEROT VUONNA 2007 Verohallitus on määrittänyt luonnollisille henkilöille ennakonkannossa vuonna 2007 maksuunpantavan ennakkoveron laskentaperusteet (dnro 1843/31/2006). Päätöksen mukaan vuodelta 2005 toimitetusta verotuksesta saatavia ennakonkannon alaisia tuloja käytetään seuraavasti: - muusta kuin maatalouskiinteistöstä saatua vuokratuloa sekä asunto- ja liikeosakkeista saatua vuokratuloa korotetaan 4,0 %:lla Arvonlisäveron palautushakemukset kiinteistöistä Verohallitus on antanut uuden ohjeen (dro 1799/40/2006, ) arvonlisäverotuksen osalta. Uusi ohje koskee kiinteistöistä tehtäviä vähennyksiä arvonlisäverotuksessa ja niiden oikaisemista. Ohje löytyy kokonaisuudessaan verohallinnon internetsivuilta osoitteesta VEROVAPAAT MATKAKUSTANNUSTEN KORVAUSET VUONNA 2007 Vuodelta 2007 toimitettavassa verotuksessa verosta vapaaksi katsottavien matkakustannusten korvausten perusteet ja määrät: Työmatkasta suoritettavalla matkustamiskustannusten korvauksella tarkoitetaan korvausta matka-, paikka- ja makuupaikkalipuista sekä muista niihin verrattavista välttämättömistä varsinaiseen matkustamiseen kuuluvista maksuista. Matkustamiskustannusten korvauksena pidetään myös korvausta työvälineiden ja muiden sellaisten esineiden kuljetuksesta, joita palkansaajan on pidettävä mukanaan. Palkansaajan muulla kuin omistamallaan tai hallitsemallaan kulkuneuvolla tekemästä työmatkasta suoritettavan matkustamiskustannusten korvauksen enimmäismäärä on liikenteenharjoittajan antaman tositteen tai muun luotettavan selvityksen mukainen määrä, jonka palkansaaja osoittaa matkustamiskustannuksista suorittaneensa. Palkansaajan omistamallaan tai hallitsemallaan kulkuneuvolla tekemästä työmatkasta suoritettavien matkustamiskustannusten korvausten enimmäismäärät ovat: Kulkuneuvo auto Korvauksen enimmäismäärä 43 senttiä kilometriltä, jota korotetaan 7 senttiä kilometriltä perävaunun kuljettamisesta autoon kiinnitettynä 11 senttiä kilometriltä silloin, kun työn suorittaminen edellyttää asuntovaunun kuljettamista autoon kiinnitettynä 21 senttiä kilometriltä silloin, kun työn suorittaminen edellyttää taukotuvan tai vastaavan raskaan kuorman kuljettamista autoon kiinnitettynä 2 senttiä kilometriltä sellaisista autossa kuljetettavista koneista tai muista esineistä, joiden paino ylittää 80 kiloa tai joiden koko on suuri 2 senttiä kilometriltä, jos palkansaaja työhönsä kuuluvien tehtävien vuoksi kuljettaa autossa koiraa 8 senttiä kilometriltä silloin, kun työn suorittaminen edellyttää liikkumista autolla metsäautotiellä tai muulta liikenteeltä suljetulla tienrakennustyömaalla, kyseisten kilometrien osalta moottorivene, enintään 50 hv - 66 senttiä kilometriltä moottorivene, yli 50 hv - 98 senttiä kilometriltä moottorikelkka - 93 senttiä kilometriltä moottoripyörä - 29 senttiä kilometriltä moottoripolkupyörä - 15 senttiä kilometriltä muu kulkuneuvo - 8 senttiä kilometriltä
18 Hyvän asumisen puolesta 18 Jos palkansaajan omistamassa tai hallitsemassa kulkuneuvossa matkustaa muita henkilöitä, joiden kuljetus on työnantajan asiana, korotetaan 1 momentissa tarkoitettujen korvausten enimmäismääriä 2 senttiä kilometriltä kutakin mukana seuraavaa henkilöä kohden. Jos palkansaaja, jolla on Verohallituksen luontoisetujen laskentaperusteita koskevassa päätöksessä tarkoitettu auton käyttöetu, käyttää tällaista autoa työmatkan suorittamiseen ja maksaa itse tästä matkasta aiheutuvat polttoainekulut, hänelle korvattavien polttoainekulujen enimmäismäärä on 12 senttiä kilometriltä. Päivärahalla tarkoitetaan korvausta kohtuullisesta ruokailu- ja muiden elinkustannusten lisäyksestä, joka palkansaajalle aiheutuu työmatkasta. Päivärahaan ei lueta matkustamisesta eikä majoittumisesta suoritettavaa korvausta. Päivärahan suorittaminen edellyttää, että erityinen työntekemispaikka on yli 15 kilometrin etäisyydellä joko palkansaajan varsinaisesta työpaikasta tai asunnosta, riippuen siitä, kummasta matka on tehty. Erityisen työntekemispaikan on lisäksi oltava yli 5 kilometrin etäisyydellä sekä varsinaisesta työpaikasta että asunnosta. Työmatkan kestoajasta riippuen päivärahan enimmäismäärät ovat: Työmatkan kestoaika Päivärahan enimmäismäärä euro yli 6 tuntia (osapäiväraha) 14,00 yli 10 tuntia (kokopäiväraha) 31,00 kun matkaan käytetty aika ylittää viimeisen täyden matkavuorokauden vähintään 2 tunnilla 14,00 yli 6 tunnilla 31,00 Jos palkansaaja jonakin matkavuorokautena saa ilmaisen tai matkalipun hintaan sisältyneen ruoan, päivärahan enimmäismäärä on puolet 1 momentin mukaisista määristä. Ilmaisella ruoalla tarkoitetaan kokopäivärahan kysymyksessä ollen kahta ja osapäivärahan kysymyksessä ollen yhtä ilmaista ateriaa. VAKUUTUSMAKSUJA VUONNA 2007 Työntekijän eläkelaki (TYEL) tulee voimaan Yrityksen TEL-vakuutus muuttuu automaattisesti TyEL-vakuutukseksi. Ne työntekijät, jotka nykyisin on vakuutettava LEL:n ja TaEL:n mukaan, esimerkiksi rakennusalan työntekijät ja lyhyet työsuhteet vakuutetaan vuoden 2007 alusta lukien TyELn mukaan. Myös kotitaloustyön teettäjä hoitaa työeläkevakuuttamisen TyEL:n mukaan. TYEL:n mukaisen tilapäisen työnantajan maksutaso on 22,04 %, josta työntekijän maksuosuus vähentämällä saadaan työnantajan työeläkevakuutusmaksu. TyEL ei koske yrittäjiä. Yrittäjät vakuutetaan edelleenkin YEL:n mukaan. Tilapäinen työnantaja vain tilapäisiä työntekijöitä ja palkkasumma alle e/6 kk 22,04 % Sopimustyönantaja pysyviä työntekijöitä tai palkkasumma vähintään e/6 kk TyEL-maksu, perusmaksu, ilman asiakashyvitystä ja hoitokustannusalennusta 2005 palkkasumma alle e 21,44 % e nousee liukuvasti 21,44-22,04 % 2005 palkkasumma yli e 22,04 % Työntekijän osuus TyEL-maksusta 4,3 % 53-v 5,4 % YEL-maksu 20,8 % 53-v. 21,9 % aloittavan yrittäjän maksu 15,6 % 53-v. 16,425 % Vakuutetun sairausvakuutusmaksu Palkansaajat 2,03 % YEL-yrittäjät 2,19 % Eläkkeensaajat 1,45 % Työttömyysvakuutusmaksu Palkkasummasta, joka on enintään euroa 0,75 % Siitä palkkasumman osasta, joka ylittää euroa 2,95 % Työntekijän maksu 0,58 % TyEL-vakuutetusta osaomistajasta maksettava työnantajamaksu 0,75 % TyEL-vakuutetun osaomistajan maksu 0,21 %
19 Oulun läänin Kiinteistöyhdistys Muistilista Puheenjohtajan tehtävät: Hallituksessa tulee olla puheenjohtaja, jos siihen kuuluu useampia kuin yksi jäsen. Puheenjohtajan valitsee hallitus, jollei yhtiöjärjestyksessä ole toisin määrätty tai hallitusta valittaessa toisin päätetty. Seuraavana puheenjohtajan keskeisemmät tehtävät: hallituksen koolle kutsuminen kokouksissa puheen johtaminen kokouksen avaaminen osanottajien sekä laillisuuden ja päätösvaltaisuuden toteaminen asian käsittelyn aloittaminen ja lopettaminen puheenvuorojen jakaminen päätösehdotusten toteaminen ja mahdollinen esittely äänestystavan ehdottaminen ja äänestyksen toteuttamisesta vastaaminen päätösten julistaminen kokouksen päättäminen ratkaisee hallituksen kannan äänestystilanteissa, kun äänet menevät tasan pöytäkirjan allekirjoittaminen yhteistyö isännöitsijän kanssa isännöitsijäntodistuksen antaminen, jollei yhtiöllä ole isännöitsijää tai tämä on estynyt avaa yhtiökokouksen ja toimii yleensä myös yhtiökokouksen puheenjohtajana Puheenjohtajan on huolehdittava siitä, että hallitus kokoontuu tarvittaessa ja kutsuttava hallitus koolle, jos hallituksen jäsen tai isännöitsijä sitä vaatii. Kokoustekniikan hallinta ja jämäkkä ote kokouksessa (sovitussa aikataulussa pysyminen, puheenvuorojen jakaminen, asiassa pysyminen jne.) ovat puheenjohtajalle kuuluvia hyviä ominaisuuksia. Hallituksen puheenjohtajan ja isännöitsijän yhteistoiminta on ensiarvoisen tärkeää. Usein puheenjohtaja ja isännöitsijä käyttävät yhdessä myös päätösvaltaa juoksevien asioiden hoitamisessa.
20 LAKIMIES VASTAA Mitä tarkoitetaan lunastuslausekkeessa perheoikeudellisella saannolla? Taloyhtiömme yhtiöjärjestyksessä on lunastuslauseke, jossa muun muassa sanotaan: Lunastus ei koske perheoikeudellisia saantoja. Mitä tämä oikein tarkoittaa? Perheoikeudellinen saanto ei ole yksiselitteinen oikeudellinen käsite eikä sitä tulisi lunastuslausekkeessa käyttää. Parempi olisi yksitellen luetella ne saantotyypit, joita lunastus ei koske. Näitä voivat olla esimerkiksi sellaiset saannot, jotka perustuvat avio-oikeuteen, perintöön tai testamenttiin tai jotka ylipäänsä tapahtuvat tiettyjen lähisukulaisten välillä. Kun lunastuslausekkeessa on nyt kuitenkin viitattu vain ylimalkaisesti perheoikeudellisiin saantoihin, lauseketta viime kädessä tulkitsevasta tuomioistuimesta tai välimiesoikeudesta riippuu, mihin lopputulokseen asiassa tullaan. Käsitteen alaan kuuluvat ainakin avio-oikeuteen perustuvat saannot. Epävarmaa sen sijaan on, ulottuuko ilmaus perintöön ja testamenttiin, joita voitaisiin kutsua perintöoikeudellisiksi saannoiksi ja siten erottaa ne perheoikeudellisista saannoista. Suorastaan todennäköistä on, että käsite ei ulotu ainakaan muihin lähisukulaisten välisiin saantoihin, vaikka kysymys olisi esim. sellaisesta lahjasta, joka muodostaa ennakkoperinnön. Vastaako kukaan epäonnistuneesta julkisivuremontista? Asunto-osakeyhtiössämme tehtiin kesällä 2004 julkisivujen kunnostusremontti. Takuuaika päättyi syksyllä 2006 samoin kuin takuusta annetun vakuuden voimassaoloaikakin. Koska isännöitsijä oli sairaslomalla, jäivät takuutarkastukset ja vikailmoitukset tekemättä. Vasta takuuajan päätyttyä huomattiin, että julkisivuremontti oli pahasti epäonnistunut. VTT:n tekemän selvityksen mukaan syynä olivat urakoitsijan työvirheet. Urakoitsija on vedonnut takuuajan päättymiseen ja kieltäytynyt korjaustöistä. Hallituksen ilmoituksen mukaan näyttääkin siltä, että korjauskustannukset jäävät yhtiön maksettaviksi. Yhtiön puolesta varsinaista valvontaa ei ollut järjestetty. Yhtiön osakkeenomistajana tiedustelen, eikö urakoitsija todella ole enää vastuussa tekemästään työstä? Miten on isännöitsijän tai hallituksen jäsenten vastuu? Asunto-osakeyhtiön ja urakoitsijan välisessä urakkasopimuksessa on todennäköisesti sovittu Rakennusurakan yleisten sopimusehtojen (YSE) soveltamisesta. Niiden mukaan urakoitsijan vastuu rajoittuu pääsääntöisesti takuuaikaan. Takuuajan jälkeen urakoitsija vastaa ainoastaan törkeistä virheistä ja niistäkin vain, jos tilaaja ei ole kohtuuden mukaan voinut havaita virhettä vastaanottotarkastuksessa eikä takuuaikana. Mikäli jompikumpi sopijapuoli ei ole ajoissa pyytänyt takuutarkastusta pidettäväksi määräaikaan mennessä, jatkuu takuuaika vielä yhden kuukauden, jonka aikana tilaaja edelleen on oikeutettu esittämään urakoitsijan takuuajan vastuuseen perustuvat vaatimuksensa. Koska tämä kuukauden lisäaikakin on tässä tapauksessa kulunut ja koska viat olisi ilmeisesti voitu havaita jo takuuaikana, urakoitsija on vastuusta vapaa. Siitä huolehtiminen, että asunto-osakeyhtiö tekee huomautukset määräajassa, kuuluu isännöitsijän tehtäviin. Isännöitsijä on velvollinen kohtuullisissa rajoissa huolehtimaan siitä, että hänen tehtävänsä tulevat hoidetuiksi odotettavissa olevista esteistä kuten lomista huolimatta. Kysymyksestä ei kuitenkaan käy ilmi riittäviä tietoja (esim. isännöitsijän sairastumisen äkillisyys ja vakavuus), jotta voitaisiin ottaa kantaa siihen, onko isännöitsijä toiminut jotenkin huolimattomasti, kun hän ei ole järjestänyt asioiden hoitamista sairaslomansa aikana. Jos hallitus on tullut tietoiseksi isännöitsijän estyneisyydestä mutta ei ole kuitenkaan ryhtynyt tarpeellisiin toimiin yhtiön asioiden hoitamiseksi esteen kestäessä, myös hallituksen jäsenten vastuu saattaa tulla kysymykseen. Viivästynyt yhtiökokous Asunto-osakeyhtiössämme pidetään kaksi yhtiökokousta, toinen syksyllä marraskuun loppuun mennessä ja toinen keväällä huhtikuun loppuun mennessä. Viime vuonna syysyhtiökokous pidettiin vasta jouluviikolla. Millaisia sanktioita yhtiökokouksen viivästymisestä aiheutuu isännöitsijälle ja hallituksen jäsenille? Yhtiökokouksen viivästymiseen ei ole laissa liitetty mitään nimenomaista sanktiota. Koska menettely kuitenkin joka tapauksessa rikkoo yhtiöjärjestystä, siitä vastuussa olevat hallituksen jäsenet ja mahdollisesti isännöitsijä ovat velvolliset korvaamaan menettelystä osakkeenomistajille ja ulkopuolisille aiheutuvan vahingon. Eri asia kuitenkin on, onko kokouksen siirtymisestä voinut aiheutua korvattavaa vahinkoa. Kirjanpidon ja varainhoidon valvonta Kiinteistöyhdistyksen ohjeiden mukaisesti hallitus pyysi keskellä tilikautta isännöitsijältä nähtäväkseen kirjanpidon ja vuokravalvonnan sekä raportin talousarvion toteutumisesta. Isännöitsijä kertoi, että näin ei ole tapana menetellä ja että tilintarkastaja kyllä pitää niistä asioista huolen. Antoiko kiinteistöyhdistys virheellisiä neuvoja? Hallitus on lain mukaan suorastaan velvollinen huolehtimaan siitä, että kirjanpidon ja varainhoidon valvonta on asianmukaisesti järjestetty. Selvää myös on, että hallituksella on oikeus saada nähtäväkseen kaikki yhtiön asiakirjat. Hallitus menetteli täysin oikein. Halukkaita hallitukseen ei löydy Yhtiökokous on tulossa. Näyttää siltä, että hallitukseen ei löydy tarvittavaa määrää jäseniä. Mitä on seurauksena, jos hallitusta ei saada valituksi? Voiko yhtiökokous pakottaa henkilöt hallitukseen? Jos yhtiöllä ei ole rekisteriin merkittyä toimikelpoista hallitusta, äärimmäisenä keinona rekisteriviranomainen määrää yhtiön selvitystilaan. Hallituksen jäseneksi ei voida ketään pakottaa, vaan valinta vaatii henkilön suostumuksen. Mikäli hallitukseen ei muuten saada riittävästi vastuunkantajia, on syytä harkita riittävän palkkion maksamista niille, jotka vastuuseen suostuvat. Mikko Pikkujämsä asianajaja, oikeustieteen tohtori Asianajotoimisto PPV Lex Oy
21 YHDISTYS SUOSITTELEE Puhelin: Paulaharjuntie Oulu puhelin Turun Tietoaika Oy Domus-isännöintijärjestelmät puhelin Meranti Siivouspalvelu Puhelin: puh Arkistokatu OULU puhelin puhelin